
În SRI există o divizie, îi zice Apărarea Constituţiei. Nimeni nu prea îi știe, puţini înțeleg ce fac ei. Se știe doar 
că intervin strict atunci când patria e în primejdie. Sunt foarte buni. Cei mai buni. N-au mamă, n-au tată. Joacă 
cu tot și cu toţi. Au puterea de a accesa în operaţiunile lor aproape pe oricine, de la Nuţu Cămătaru până la 
lon Țiriac, de exemplu. Dar, repet, nu se ocupă de pensii, salarii, corupţie sau de autostrăzi, ci strict de situații 
extrem de grave, în care existența sau suveranitatea României sunt puse în pericol. Dacă vreţi ca o paralelă, 
este fix ce n-a funcţionat în Ucraina, înainte de război. 

Ce vedem acum, cu acest Călin Georgescu, mi se pare opera lor. Și pare ultima bătălie cu Reţeaua soroșistă. 


Cea care, de 20 de ani, conduce România. Cea mai mare problemă a noastră de după Revoluţie nu este nici 
corupţia, nici bugetarii și nici clasa politică. Ci această Reţea. Extinsă ca o structură paralelă de stat, dar care 


personalităţi culturale, fiind o formulă pe care a trebuit să o acceptăm, fiindcă Est-ul trecea de la sovietici la 
americani. 

Iniţial, acţiunile și ţintele lor au fost de natură geostrategică, politică externă și altele, acestea fiind și motivele 
pentru care nu prea ne-au încurcat, fiindcă și noi voiam cu americanii. 

Prima lor mare operaţiune a fost în 2004, când l-au instalat pe turnătorul Băsescu Petrov. N-au fost numai la 
noi, ci și în Ucraina și Georgia, sub stindardul celebrei Revoluții Portocalii. Doar că la ei au intervenit ruşii cu 
bocancii și i-au mai dat înapoi. Cel mai mare avânt și l-au luat sub Băsescu, care le-a deschis larg ușa pentru 
o sumedenie de funcţii cheie în statul român, le-a creat noi instituţii și le-a asigurat finanţare. Nimeni nu prea s- 
a speriat de acest fenomen, toată lumea fiind sătulă de comuniştii lui Iliescu și corupții lui Năstase, care încă 
populau instituţiile. Veneau oameni tineri, giraţi de Occident și cu un nou suflu. Norocul nostru, culmea!, a fost 
criza economică din 2008. 

Când s-a disipat instantaneu acea euforie euro-atlantică, era fiecare pentru el. Băsescu rămăsese singur. Nu-l 
ajuta nimeni și toată rețeaua intrase în conservare ca să nu se expună. Neavând de ales, Băsescu s-a întors 
la cei pe care îi abandonase. A creat UNPR-ul lui Gabi Oprea ca structură pentru cine revenea în sistem și s-a 
apucat de treabă. Avea cu cine, fiindcă ăia știau cum se conduce o țară. Începea lupta cu soroşistii. Prima 
mare bătălie a fost în 2012, când a apărut USL-ul lui Crin și Ponta. Atenţie, nu creat de Băsescu, dar sprijinit 
de el. Când s-au prins că inclusiv joaca de-a suspendarea a fost făcută special ca USL să crească politic şi că 
Băsescu a întors armele, s-a descătușat jihadul cătușelor. Care ne-a şocat pe toţi. Nu arestările în sine, ci 
amplitudinea și forța uriaşă pe care o aveau. Controlau aproape tot ce mișca în România. Atunci a intrat 
complet în dispozitiv această structură de care vă spun. Această divizie cu rol de ultim apărător, fiindcă era 
limpede că mergeam spre dezastru. Așa a venit prima mare victorie, din 16 martie 2016, când zbang!, CCR 
sparge binomul SRI-DNA. N-au știut ce i-a lovit. Nici nu prea s-au prins ce urma, crezând că vor putea să o 
rezolve cu OUG-uri și alte iniţiative legislative. 

Am uitat să vă zic de lohannis. Ca să înţelegeţi cât de buni sunt băieții ăştia și cât de dur joacă, în 2014, l-au 
gonflat atât de tare pe Ponta și au creat iluzia că sigur ajunge la Cotroceni, tocmai ca întreaga rețea să iasă la 
suprafață, cu toți oamenii lor, inclusiv cei din servicii. lar după ce i-au fișat pe toți, băieţii s-au retras strategic 
ca să se apuce de treabă. Imaginaţi-vă că puteau să meargă mai departe cu Ponta spre Cotroceni, dar au 
preferat să joace la ofsaid, în locul unei confruntări directe pentru că Reţeaua era mult prea puternică. 

Vă mai dau un exemplu ca să înţelegeţi cum funcționau ei: Oltchim. La Vâlcea noi produceam PVC. Pulbere și 
granule. Exportam 80%. Abia începuse euforia termopanelor. Plus că puteam să instalăm și alte noi linii de 
produs finit, având deja producţia de bază. Oltchim făcea o concurenţă dură unor combinate din vest, pentru 
că noi aveam încă funcţional tot lanţul de producție și nu cu tehnologie atât de veche. Intra ţiţei în Oil Terminal 
la Constanţa și ieșea PVC la Vâlcea. Odată venită comanda, au intrat în funcțiune oameni din servicii, din 
parchete, din instanţe, din guvern, din mass-media și din societatea civilă. O coordonare perfectă! În 2-3 ani 
Oltchim a fost gata. Acum, noi importăm toată pulberea și granulele de PVC, cea mai mare parte din Egipt, la 
de 2-3 ori prețul cu care am fi putut să le producem la Oltchim, pentru că producţia din Vest rămâne în Vest, n- 
au capacităţi rezervate și pentru noi. Staţi așa, că nici din Egipt nu știu cât o să mai luăm pentru că a introdus 
UE taxarea suplimentară din Green Deal. 


După spargerea binomului SRI-DNA, a început curăţenia în SRI. S-a autodetonat Ghiţă ca să fie ejectat 
Coldea. Apoi, pe sistemul american de „checks & balances” s-a implementat reforma Regio și Centrio. S-a 

Securităţi, care fusese construită în oglindă cu KGB. 

Astăzi, de exemplu, niciun adjunct sau prim-adjunct nu mai poate afla ce e într-o lucrare decât foarte puţin pe 
partea de concluzii și doar dacă ele trebuie să meargă spre beneficiarul final, adică președinte, premier etc. 
Acum, rolul șefilor este eminamente de administrare. Înainte Coldea putea accesa orice lucrare, de oriunde, 
inclusiv filajele și interceptările, chiar dacă ele nu aveau o finalitate operativă. 

Nu am o dată anume când a fost gata reforma, când SRI s-a recuperat complet, dar este de manual cum l-au 
inoculat pe lohannis, de s-a predat în doar câteva luni după ce și-a pus guvernul lui și n-a avut de ales când a 
acceptat PSD-PNL. De ce credeți că, brusc, după 30 de ani, construim drumuri, terminăm baraje, parcuri noi 
de fotovoltaice și tot așa. Pentru că după ce s-a curăţat SRI, s-a trecut la curățarea guvernului și a instituțiilor 
cheie, astfel încât Reţeaua să nu mai blocheze proiectele strategice. Uitaţi-vă cum atacă Neptun Deep, ca să 
aveţi o imagine de cum acţionează, cu Green Peace, cu ameninţări. Doar că, acum, nu mai au procurori, 
judecători și ofițeri. Cangrena a fost extirpată organ cu organ. 

Cam asta reprezintă Călin Georgescu. Ultima piesă din această operațiune de recuperare a statului din 
rețeaua soroșiștă. Nu știu dacă Georgescu e de-al lor, al ăstora de la Apărarea Constituţiei, nu cred, ei stau 
mult prea în spate. 

În schimb, e produsul lor? Categoric da! Nu vedeţi cât e de bine construit. Cum a venit de nicăieri direct pe 
primul loc? Cum n-au cum să-l agaţe cu nimic? Cum niciuna din găștile politrucilor nu știe de unde să-l apuce? 
l-a lovit direct în moalele capului. Îi bate cu armele lor. Cu diaspora, cu online, cu inteligență. 

Nu mi se pare o coincidenţă că Georgescu a apărut fix după ce a câştigat Trump în America. Și ei au o rețea 
identică și s-a văzut cât de departe sunt în stare să meargă. 

La fel cum nu mi se pare întâmplător că Hellvig a plecat din sistem, fără nicio explicaţie. Doar nu credeți că a 
stat degeaba un an jumate. Probabil s-a putut mișca mult mai ușor, ca civil. 

Nu e încheiată lupta, pentru că ăștia-s în stare de orice și activează acum tot ce au. 

N-aţi văzut că la postarea unui cont fals atribuit lui Dughin a răspuns Ministerul de Externe? 

Nu vedeţi Antenele de partea cui s-au activat? Să vedem ce mai scot, dar nu mai au ambasadele de partea 
lor, nu mai au publicaţii internaţionale sau oficiali de la Bruxelles, iar asta e cea mai solidă confirmare că 
Georgescu e produsul statului român. 

